สวัสดีครับ ผมทานอาหารช่วงเวลาประมาณตี1เเละเข้านอนหลังจากนั้น 30 นาที ตื่นเช้ามาปีอาการเจ็บทอนซิลด้านบนซ้ายมีนํ้าเเละมีนํ้ามูกอยากทราบว่าเป็นอาการของภูมิเเพ้หรือกรดไหลย้อนครับ ขอบสำหรับคำตอบครับ
สวัสดีค่ะ งาน,อาการเจ็บคอบริเวณทอนซิล มีน้ำมูก อาจเกิดจากสาเหตุ เช่น1.ไข้หวัด โดยนอกจากอาการเจ็บคอ ก็มักมีน้ำมูก คัดจมูก จาม ไอ ปวดศีรษะ ปวดเมื่อยตามตัว มีไข้ มีเสมหะ2.ไข้หวัดใหญ่ อาการจะคล้ายกับไข้หวัดธรรมดาแต่จะรุนแรงกว่า3. คออักเสบ (pharyngitis) มักจะมีไข้สูง หนาวสั่น ปวดหัว ปวดเมื่อยตัว คลื่นไส้ คอแดง เจ็บคอ กลืนลำบาก คลื่นไส้ อาเจียน มีจุดหรือแผ่นสีขาวหรือสีเทาบริเวณลำคอ ต่อมน้ำเหลืองบริเวณคอบวมโต4. ทอนซิลอักเสบ (Tonsillitis) มักจะมีอาการเจ็บคอมากจนกลืนน้ำและอาหารได้ลำบาก คลื่นไส้ อาเจียน มีไข้สูง หนาวสั่น ปวดศีรษะ ปวดเมื่อยตามตัว อ่อนเพลีย เบื่ออาหาร มีกลิ่นปาก ต่อมทอนซิลทั้งสองข้างจะบวมโต สีแดงจัด มีจุดหนองติดอยู่บนทอนซิลนอกจากนี้อาการเจ็บคอ และมีน้ำมูก อาจเกิดจากสาเหคุอื่นๆ ที่ไม่ใช่การติดเชื้อ เช่น -- ภูมิแพ้ โดยมักมีอาการน้ำมูกไหลเป็นหลัก เมื่อน้ำมูกที่หลังคอสะสมจนมากเกินไปจึงทำให้เกิดการระคายเคืองต่อคอ ทำให้เจ็บได้- การได้รับสารก่อความระคายเคือง เช่น มลพิษทางอากาศ ควันบุหรี่ หรือสารเคมีต่างๆสำหรับโรคกรดไหลย้อน เมื่อกรดจากกระเพาะไหลย้อนขึ้นมาที่หลอดอาหาร ทำให้เกิดอาการแสบร้อนกลางอก และอาจย้อนขึ้นมาถึงลำคอทำให้เจ็บคอได้ แต่ไม่ได้ทำให้มีน้ำมูกดังนั้น หากอาการเจ็บคอเป็นไม่มากจนกลืนลำบาก ไม่ได้มีไข้สูง ก็อาจเป็นหวัดหรือภูมิแพ้กำเริบได้ ในเบื้องต้น ให้พยายามดื่มน้ำเปล่ามากๆ งดน้ำเย็น หลีกเลี่ยงการโดนอากาศเย็น สวมใส่เสื้อผ้าที่อบอุ่น นอนพักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อนๆ รสจืด งดสูบบุหรี่และดื่มแอลกอฮอล์ บ้วนปากล้างลำคอด้วยน้ำเกลือ งดการใช้เสียงดัง หรือพูดมากไป หากมีน้ำมูกมาก ก็อาจทานยาลดน้ำมูก เช่น Chlorpheniramine (CPM) เป็นต้น หากอาการไม่ดีขึ้น เจ็บคอมากขึ้น หรือมีไข้สูง แนะนำให้ไปพบแพทย์เพื่อตรวจรักษาค่ะ